stanford-oval/wikipedia huggingface dataset:
สมเด็จพระราชาธิบดีเฟรเดอริกที่ 10 แห่งเดนมาร์ก
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

กรีนแลนด์ :
พ.ศ. ไม่ปรากฏ –  เหรียญกิตติคุณการปกครองตนเองกรีนแลนด์ ชั้นที่ 1 ประดับทอง
เบลเยียม :
พ.ศ. ไม่ปรากฏ –  เครื่องราชอิสริยาภรณ์เลออปอล ชั้นที่ 1 ประถมาภรณ์
บราซิล :
พ.ศ. ไม่ปรากฏ –  เครื่องอิสริยาภรณ์ดาวกางเขนใต้ ชั้นที่ 1 ประถมาภรณ์
พ.ศ. ไม่ปรากฏ –  เครื่องอิสริยาภรณ์ริโอบรังโก ชั้นที่ 1 ประถมาภรณ์
บัลแกเรีย :
พ.ศ. ไม่ปรากฏ –  เครื่องอิสริยาภรณ์เทือกเขาบอลข่าน ชั้นที่ 2 ทวีติยาภรณ์
ชิลี :
พ.ศ. ไม่ปรากฏ –  เครื่องอิสริยาภรณ์กิตติคุณชิลี ชั้นที่ 1 ประถมาภรณ์
อียิปต์ :
พ.ศ. 2567 –  เครื่องอิสริยาภรณ์แม่น้ำไนล์ ชั้นสูงสุด มหาปรมาภรณ์
เอสโตเนีย :
พ.ศ. 2538 –  เครื่องอิสริยาภรณ์กางเขนเทอร์รา มารีอานา ชั้นที่ 1 ประถมาภรณ์
ฟินแลนด์ :
พ.ศ. ไม่ปรากฏ –  เครื่องอิสริยาภรณ์กุหลาบขาวแห่งฟินแลนด์ ชั้นที่ 1 ประถมาภรณ์
ฝรั่งเศส :
พ.ศ. ไม่ปรากฏ –  เครื่องอิสริยาภรณ์กิตติคุณแห่งชาติ ชั้นที่ 1 ประถมาภรณ์
เยอรมนี :
พ.ศ. 2564 –  เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นที่ 1 มหากางเขน (ประถมาภรณ์พร้อมสายสะพาย)
กรีซ :
พ.ศ. ไม่ปรากฏ –  เครื่องอิสริยาภรณ์เกียรติยศกรีซ ชั้นที่ 1 ประถมาภรณ์
ไอซ์แลนด์ :
พ.ศ. ไม่ปรากฏ –  เครื่องอิสริยาภรณ์ฟัลคอน ชั้นที่ 1 ประถมาภรณ์
อิตาลี :
พ.ศ. ไม่ปรากฏ –  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1 ประถมาภรณ์
ญี่ปุ่น :
พ.ศ. 2567 –  เครื่องราชอิสริยาภรณ์อันสูงส่งยิ่งดอกเบญจมาศ ขั้นสูงสุด มหาปรมาภรณ์
จอร์แดน :
พ.ศ. ไม่ปรากฏ –  เครื่องราชอิสริยาภรณ์อันสูงส่งยิ่งศิลปวิทยา ชั้นที่ 1 ประถมาภรณ์
ลัตเวีย :
พ.ศ. 2540 –  เครื่องอิสริยาภรณ์ดาราที่ 3 ชั้นที่ 1 ประถมาภรณ์
ลักเซมเบิร์ก :
พ.ศ. ไม่ปรากฏ –  เครื่องราชอิสริยาภรณ์อดอล์ฟแห่งนัสเซา ชั้นที่ 1 ประถมาภรณ์
เนปาล :
พ.ศ. ไม่ปรากฏ –  เครื่องราชอิสริยาภรณ์โอชัสวี ราชันย์ ชั้นที่ 5 เบญจมาภรณ์
เม็กซิโก :
พ.ศ. 2559 –  เครื่องอิสริยาภรณ์อินทรีแอซแท็ก ชั้นที่ 1 ประถมาภรณ์ (ชั้นพิเศษ)
เนเธอร์แลนด์ :
พ.ศ. ไม่ปรากฏ –  เครื่องราชอิสริยาภรณ์สิงโตเนเธอร์แลนด์ ชั้นที่ 1 ประถมาภรณ์
พ.ศ. 2556 –  เหรียญพิธีขึ้นครองราชย์ สมเด็จพระราชาธิบดีวิลเลิม-อเล็กซานเดอร์
นอร์เวย์ :
พ.ศ. 2567 –  เครื่องราชอิสริยาภรณ์นักบุญโอลาฟ ชั้นสูงสุด ประถมาภรณ์พร้อมสายสร้อย
โรมาเนีย :
พ.ศ. ไม่ปรากฏ –  เครื่องอิสริยาภรณ์ดาราแห่งโรมาเนีย ชั้นที่ 1 ประถมาภรณ์
สเปน :
พ.ศ. 2566 –  เครื่องราชอิสริยาภรณ์อิซเบลลาชาวคาทอลิก ชั้นที่ 1 ประถมาภรณ์
สวีเดน :
พ.ศ. 2536 –  เครื่องราชอิสริยาภรณ์เซราฟีม ชั้นสูงสุดประดับสายสร้อย
พ.ศ. 2559 –  เหรียญเฉลิมพระชนมพรรษา 70 พรรษา สมเด็จพระราชาธิบดีคาร์ลที่ 16 กุสตาฟ
พ.ศ. 2566 –  เหรียญกาญจนาภิเษก สมเด็จพระราชาธิบดีคาร์ลที่ 16 กุสตาฟ
ไทย :
พ.ศ. 2544 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
บรรณานุกรม

Andersen, Jens: Under bjælken: Et portræt af Kronprins Frederik. København: Gyldendal, 2017. ISBN 978-87-02-21436-9.
ธนาคารทิสโก้

| --- | --- |

เลขทะเบียน: 0107551000223
ประเภท: บริษัทมหาชน SET:TISCO
อุตสาหกรรม: บริการด้านการเงิน 
รูปแบบ: ธนาคารพาณิชย์
ก่อตั้ง: 30 พฤษภาคม พ.ศ. 2512 (55 ปี)
สำนักงานใหญ่: 48/2 อาคารทิสโก้ทาวเวอร์   ถนนสาทรเหนือ แขวงสีลม เขตบางรัก กรุงเทพมหานคร 10500 ประเทศไทย
บุคลากรหลัก: ปลิว มังกรกนก（ประธานคณะกรรมการ） ศักดิ์ชัย พีชะพัฒน์（ประธานเจ้าหน้าที่บริหาร） เมธา ปิงสุทธิวงศ์（กรรมการผู้จัดการใหญ่）
เว็บไซต์: www.tisco.co.th
ธนาคารทิสโก้ จำกัด (มหาชน) (อังกฤษ: TISCO Bank Public Company Limited) SET:TISCO เป็นธนาคารในประเทศไทย  ซึ่งก่อตั้งขึ้นเมื่อ วันที่ 30 พฤษภาคม พ.ศ. 2512 โดยในขณะนั้นใช้ชื่อว่า บริษัท ค้าหลักทรัพย์และลงทุน จำกัด และ บริษัท เงินทุนหลักทรัพย์ ทิสโก้ จำกัด (มหาชน) ต่อมาได้แปรสภาพเป็นบริษัทเงินทุน จึงเปลี่ยนชื่อเป็น บริษัท เงินทุน ทิสโก้ จำกัด (มหาชน) จนกระทั่งในปี พ.ศ. 2548 จึงแปรสภาพอีกครั้งเป็นธนาคารพาณิชย์อย่างเช่นที่เป็นอยู่ในปัจจุบัน และยังเป็นบริษัทในเครือของบริษัท ทิสโก้ไฟแนนเชียลกรุ๊ป จำกัด (มหาชน) อีกด้วย ปัจจุบัน (18 พฤษภาคม พ.ศ. 2565) นายปลิว มังกรกนก เป็น ประธานคณะกรรมการ นายศักดิ์ชัย พีชะพัฒน์ เป็น ประธานเจ้าหน้าที่บริหาร นาย เมธา ปิงสุทธิวงศ์ เป็น กรรมการผู้จัดการใหญ่
ประวัติ

ธนาคารทิสโก้ จำกัด (มหาชน) (อังกฤษ: TISCO Bank Public Company Limited) SET:TISCO เป็นธนาคารในประเทศไทย ที่ได้รับอนุมัติจากกระทรวงการคลังให้ยกระดับจาก "บริษัทเงินทุนหลักทรัพย์ทิสโก้ จำกัด" เป็น "ธนาคารทิสโก้ จำกัด (มหาชน)" เพื่อประกอบธุรกิจธนาคารพาณิชย์เต็มรูปแบบในปี พ.ศ. 2548  โดยมีโครงสร้างและการดำเนินกลยุทธ์การแข่งขันที่แตกต่างจากธนาคารพาณิชย์ทั่วไป มุ่งเน้นการบริการทางการเงินอย่างผู้เชี่ยวชาญ มีการพัฒนาออกแบบผลิตภัณฑ์และบริการทางการเงินต่าง ๆ ที่สอดคล้องกับความต้องการของตลาดที่มีการเปลี่ยนแปลงตลอดเวลา โดยนำเสนอผลิตภัณฑ์และบริการที่ตอบสนองความต้องการของลูกค้าได้อย่างคล่องตัวเมื่อเทียบกับธนาคารพาณิชย์ทั่วไป ด้านการให้บริการ มีธุรกิจการให้กู้ยืมเงิน อาทิ สินเชื่อโครงการ สินเชื่อเพื่อการอุปโภคบริโภค สินเชื่อเช่าซื้อ บริการรับฝากเงิน ธนบดีธุรกิจ ตลอดจนบริการการวิจัยเพื่อการค้าและโครงการอุตสาหกรรมต่าง ๆ เป็นธุรกิจหลักที่ดำเนินการอยู่ภายใต้การกำหนดนโยบายธุรกิจและกำกับดุแลกิจการของบริษัท ทิสโก้ไฟแนนเชียลกรุ๊ป จำกัด (มหาชน) ซึ่งถือเป็นบริษัทแม่
ตลอดระยะเวลาที่ผ่านมา ธนาคารทิสโก้มีการพัฒนาปรับปรุงคุณภาพผลิตภัณฑ์และบริการอย่างต่อเนื่อง เพื่อประโยชน์สูงสุดของลูกค้าทุกกลุ่ม รวมถึงการพัฒนาภาพลักษณ์ให้มีความทันสมัยสอดคล้องกับจุดยืน "สร้างโอกาสให้ชีวิต" ที่มุ่งสร้างโอกาสให้แก่ลูกค้าและทุกฝ่ายที่เกี่ยวข้อง โดยเพิ่มสัญลักษณ์รูป "วงแหวนแห่งโอกาส" ที่สื่อถึงคำว่าโอกาส (opportunity) บนตัวอักษร TISCO ซึ่งให้ความหมายเชิงบวกและเข้าใจง่าย โดยในปัจจุบันธนาคารทิสโก้เป็นที่รู้จักกันดีในฐานะผู้นำธุรกิจสินเชื่อรายย่อย สินเชื่อธุรกิจขนาดใหญ่ ธุรกิจวาณิชธนกิจ ธุรกิจจัดการกองทุน ธุรกิจธนบดี และธุรกิจนายหน้าซื้อขายหลักทรัพย์ ตลอดจนมีบทบาทโดดเด่นในการเข้าไปมีส่วนร่วมพัฒนาอุตสาหกรรมการเงิน โดยยึดหลักการกำกับดูและกิจการที่ดีมาอย่างต่อเนื่อง
ธุรกิจและบริการ

ธนาคารทิสโก้มุ่งเน้นการสร้างมูลค่าให้กับกลุ่มลูกค้าทุกกลุ่ม ด้วยการนำเสนอผลิตภัณฑ์และบริการที่ดีที่สุด ขยายช่องทางในการเข้าถึงบริการ รวมทั้งการสร้างโอกาสทางธุรกิจใหม่ ๆ อย่างต่อเนี่อง เพื่อตอบสนองความต้องการและเพื่อส่งเสริมความสัมพันธ์ที่ดีกับลูกค้าในระยะยาว โดยมีการพัฒนาผลิตภัณฑ์รูปแบบใหม่ที่หลากหลาย ตอบสนองต่อครรลองชีวิต (lifestyle) ที่แตกต่างกัน และความต้องการของลูกค้าในแต่ละช่วงชีวิต อีกทั้งเพื่อให้สอดคล้องกับแนวทางการดำเนินธุรกิจแบบการรวมศูนย์ที่ลูกค้า (client centric) ทิสโก้ได้ปรับโครงสร้างทางธุรกิจและจัดแบ่งธุรกิจเพื่อให้บริการลูกค้า แบ่งเป็น 3 กลุ่มหลัก ดังนี้
1. กลุ่มลูกค้ารายย่อย จะให้บริการสินเชื่อแก่ลูกค้ารายย่อย มุ่งเน้นบริการสินเชื่อเช่าซื้อและสินเชื่อเพื่อการอุปโภคบริโภคเป็นหลัก ดำเนินการโดย ธนาคารทิสโก้, บริษัทไฮเวย์ และบริษัท ทิสโก้ โตเกียว ลีสซิ่ง บริการสินเชื่อหลักในพอร์ตสินเชื่อของทิสโก้ประกอบด้วย สินเชื่อเช่าซื้อ ทั้งรถยนต์ใหม่ รถยนต์มือสอง และรถจักรยานยนต์ รวมถึงสินเชื่อเพื่อการอุปโภคบริโภคที่ได้รับการพัฒนาเพื่อตอบสนองความต้องการของตลาด มีผลิตภัณฑ์เด่น คือ สินเชื่อจำนำทะเบียนรถยนต์ในชื่อ "ทิสโก้ ออโต้ แคช" ซึ่งมีจุดเด่น คือ สะดวก รวดเร็ว ไม่ต้องโอนเล่มทะเบียน โดยมีการขยายตัวอย่างต่อเนื่องในปัจจุบันผ่านสาขาทั่วประเทศ ภายใต้ชื่อ "สมหวัง" สำหรับผู้ประกอบการธุรกิจขนาดกลางและขนาดเล็กนั้น ทิสโก้ได้ให้บริการสินเชื่อในรูปแบบต่าง ๆ เช่น สินเชื่อธุรกิจเช่าซื้อและลีสซิ่ง สินเชื่อโครงการ และสินเชื่อเพื่อผู้แทนจำหน่ายรถยนต์ เป็นต้น นอกจากนี้ จากการรับโอนธุรกิจลูกค้ารายย่อยจากธนาคารสแตนดาร์ดชาร์เตอร์ด (ไทย) จำกัด (มหาชน) ทิสโก้ได้ให้บริการทางด้านการเงินเพิ่มเติม ได้แก่ บริการสินเชื่อบุคคลและสินเชื่อธุรกิจรายย่อยซึ่งดำเนินการโดยธนาคารทิสโก้ และบริการบัตรเครดิตซึ่งดำเนินการโดย บริษัท ออล-เวย์ส จำกัด
2. กลุ่มลูกค้าบรรษัท ให้บริการสินเชื่อที่หลากหลายรวมทั้งบริการให้คำปรึกษาทางการเงิน แก่กลุ่มลูกค้าที่เป็นบริษัทหรือองค์กรตั้งแต่ขนาดกลางจนถึงขนาดใหญ่ อาทิ สินเชื่อโครงการ สินเชื่อแบบมีกำหนดระยะเวลาสำหรับบริษัทขนาดใหญ่ และบริการที่ปรึกษาทางการเงินการลงทุน
3. กลุ่มลูกค้าธนบดีและจัดการกองทุน เป็นการบริการกลุ่มลูกค้าระดับสูง โดยมีเป้าหมายในการเป็นผู้ให้บริการที่ปรึกษาการลงทุนระดับแนวหน้า ที่ตอบโจทย์การบริหารความมั่งคั่งทั้งในแง่การออมและการลงทุนอย่างครบวงจร ภายใต้บริการ "ทิสโก้ เวลธ์" ซึ่งทิสโก้ได้นำเสนอบริการดังกล่าวในรูปแบบการให้บริการที่เรียกว่า "Open Architecture" ที่ให้บริการซื้อขายผลิตภัณฑ์กองทุน-ประกันจากหลากหลายค่ายให้แก่ลูกค้าในจุดเดียวอย่างเต็มรูปแบบ ทั้งผลิตภัณฑ์กองทุนรวม และผลิตภัณฑ์ประกันชีวิตและประกันสุขภาพ นอกจากนี้ยังมี ผลิตภัณฑ์เงินฝาก และหลักทรัพย์ ด้วยคุณภาพการบริการที่มีประสิทธิภาพ และความรู้ความเชี่ยวชาญในการให้คำปรึกษาทางการเงินที่โดดเด่นอันเป็นจุดแข็งของทิสโก้ จะสามารถมอบบริการระดับดีเยี่ยมและรักษาผลตอบแทนที่ดีในระยะยาวให้กับลูกค้า ผ่านบุคลากรมืออาชีพที่มีประสบการณ์ ด้วยความมุ่งมั่นอย่างต่อเนื่องที่จะเป็น "ผู้ให้บริการที่ปรึกษาการลงทุนระดับแนวหน้า" อย่างครบวงจร
แหล่งข้อมูลอื่น

ธนาคารทิสโก้ จำกัด (มหาชน)
| ด ค กธนาคารไทย ธนาคารพาณิชย์ไทย และสถาบันการเงินที่มีสาขาในประเทศไทย |
| --- | --- |
ธนาคารกลาง:  ธนาคารแห่งประเทศไทย 
ธนาคารพาณิชย์ไทย:  กรุงเทพ  กรุงไทย  กรุงศรีอยุธยา โตเกียว-มิตซูบิชิ ยูเอฟเจ  กสิกรไทย  เกียรตินาคินภัทร  ซีไอเอ็มบีไทย  ทหารไทยธนชาต  ทิสโก้  ไทยพาณิชย์  ไทยเครดิต  ยูโอบี  แลนด์ แอนด์ เฮ้าส์   ไอซีบีซี (ไทย)  เอเอ็นแซด (ไทย)  แห่งประเทศจีน (ไทย)  ซูมิโตโม มิตซุย ทรัสต์ (ไทย)  สแตนดาร์ดชาร์เตอร์ด (ไทย) 
ธนาคารพาณิชย์ต่างประเทศ:  ซิตี้แบงค์  ซูมิโตโม มิตซุย แบงกิ้ง คอร์ปอร์เรชั่น  ฮ่องกงและเซี่ยงไฮ้แบงกิ้งคอร์ปอเรชั่น  ดอยซ์แบงก์  นิตเทล  เจพีมอร์แกนเชส  แบงค์ออฟอเมริกา (แห่งอเมริกาเนชั่นแนลแอสโซซิเอชั่น)  อินเดียนโอเวอร์ซีส์  อาร์ เอช บี  โอเวอร์ซี-ไชนิสแบงกิ้งคอร์ปอเรชั่น  มิซูโฮ คอร์ปอเรต  เมกะ สากลพาณิชย์  บีเอ็นพี พารีบาส์ 
สถาบันการเงินเฉพาะกิจของรัฐ:  พัฒนาวิสาหกิจขนาดกลางและขนาดย่อมแห่งประเทศไทย  เพื่อการเกษตรและสหกรณ์การเกษตร  เพื่อการส่งออกและนำเข้าแห่งประเทศไทย  ออมสิน  อาคารสงเคราะห์  อิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  บรรษัทตลาดรองสินเชื่อที่อยู่อาศัย 
สถาบันการเงินที่ไม่ใช่ธนาคาร:  กรุงศรี คอนซูมเมอร์ เจเนอรัล คาร์ด เซอร์วิสเซส  บัตรกรุงศรีอยุธยา  โลตัสส์ มันนี่ เซอร์วิสเซส  อยุธยา แคปปิตอล เซอร์วิสเซส  ซิตี้ คอนซูเมอร์ โปรดักส์ (ประเทศไทย)  ซิตี้คอร์ป ลิสซิ่ง  เงินติดล้อ  บัตรกรุงไทย  พรอมิส  เมืองไทย ลิสซิ่ง  อเมริกัน เอ็กซ์เพรส  อิออน ธนสินทรัพย์  อีซี่ บาย  เอเซียเสริมกิจลีสซิ่ง  ไอร่า แอนด์ ไอฟุล 
ธนาคารในอดีต:  มณฑล  เกษตร  เอเชียทรัสท์ (สยาม)  แหลมทอง  ศรีนคร  เอเชีย  รัตนสิน  ยูโอบีรัตนสิน  นครธน  นครหลวงไทย  สแตนดาร์ดชาร์เตอร์ดนครธน  ไทยทนุ  ดีบีเอสไทยทนุ  สหธนาคาร  มหานคร  กรุงเทพฯ พาณิชย์การ  สินเอเชีย  เอ ไอ จี  จีอี มันนี่  ไทยธนาคาร  เอบีเอ็น แอมโร เอ็น.วี.  ธนชาต
เข่า

| เข่า |
| --- | --- |
เข่า
ตัวระบุ
MeSH: D007717
TA98: A01.1.00.036
TA2: 161
FMA: 24974
อภิธานศัพท์กายวิภาคศาสตร์[แก้ไขบนวิกิสนเทศ]
เข่าคือ ข้อระหว่างขาท่อนบนและขาท่อนล่าง มีลักษณะเป็นข้อต่อ สามารถพับ เหยียด ยืดได้ เข่าถือว่าเป็นข้อที่ใหญ่สุดในร่างกายมนุษย์ โดยเข่ามีเส้นเอ็นและพังผืดกล้ามเนื้อต่าง ๆ เพื่อค้ำจุนและเคลื่อนไหว และมีเส้นเลือดและประสาทต่าง ๆ มาหล่อเลี้ยง
ทิสโก้ไฟแนนเชียลกรุ๊ป

| --- | --- |

ประเภท: บริษัทมหาชน
การซื้อขาย: SET:TISCO
อุตสาหกรรม: ธุรกิจการเงิน ธนาคาร
ก่อตั้ง: พ.ศ. 2512 (56 ปี)
สำนักงานใหญ่: 48/49 อาคารทิสโก้ทาวเวอร์ ชั้น 21 ถนนสาทรเหนือ แขวงสีลม เขตบางรัก กรุงเทพมหานคร
บุคลากรหลัก: ปลิว มังกรกนก (ประธานคณะกรรมการ) ศักดิ์ชัย พีชะพัฒน์ (ประธานเจ้าหน้าที่บริหาร)
รายได้:  9,414 ล้านบาท (ครึ่งแรกของปี 2566)
สินทรัพย์:  274,359 ล้านบาท (ครึ่งแรกของปี 2566)
ส่วนของผู้ถือหุ้น:  40,213 ล้านบาท (ครึ่งแรกของปี 2566)
อันดับความน่าเชื่อถือ: TRIS: A-
เว็บไซต์: www.tisco.co.th
บริษัท ทิสโก้ไฟแนนเชียลกรุ๊ป จำกัด (มหาชน) (อังกฤษ: TISCO FINANCIAL GROUP PUBLIC COMPANY LIMITED ชื่อย่อ:TISCO)  บริษัทประกอบธุรกิจการถือหุ้นในบริษัทอื่น (Holding Company) และไม่มีการประกอบธุรกิจอื่นใด ดังนั้นการประกอบธุรกิจจึงแบ่งตามลักษณะการประกอบธุรกิจของบริษัทย่อย ซึ่งสามารถแบ่งตามประเภทธุรกิจหลักได้ 2 กลุ่มหลัก คือ กลุ่มธุรกิจธนาคารพาณิชย์และสินเชื่อ และกลุ่มธุรกิจหลักทรัพย์ เพื่อให้การให้บริการสอดคล้องกับแนวทางการดำเนินธุรกิจแบบการรวมศูนย์ที่ลูกค้า (Client Centric) กลุ่มบริษัทจึงแบ่งการให้บริการออกเป็น 4 สายงานหลัก ประกอบด้วย 1. สายงานกลุ่มลูกค้ารายย่อย 2. สายงานกลุ่มลูกค้าบรรษัท 3. สายงานกลุ่มลูกค้าธนบดีและจัดการกองทุน 4. สายบริหารงานส่วนกลางและความรับผิดชอบต่อสังคม โดยให้บริการทางการเงินในรูปแบบต่าง ๆ ผ่านบริษัทในเครือ
ประวัติ

ทิสโก้เติบโตอย่างมั่นคงเป็นสถาบันการเงินชั้นนำที่ให้บริการทางการเงินและการลงทุน ตลอดจนมีบทบาทโดดเด่นในการมีส่วนร่วมในการพัฒนาตลาดเงินและตลาดทุนของประเทศไทย และได้รับอนุมัติให้ยกสถานะเป็นธนาคารพาณิชย์เต็มรูปแบบและเปิดให้บริการธนาคารในปี พ.ศ. 2548 ภายใต้ชื่อ ธนาคารทิสโก้ จำกัด (มหาชน) มีโครงสร้างและการดำเนินกลยุทธ์การแข่งขันที่แตกต่างจากธนาคารพาณิชย์ทั่วไป
ทิสโก้ได้ดำเนินการปรับโครงสร้างการถือหุ้นเป็นรูปแบบบริษัทโฮลดิ้งในปี พ.ศ. 2552 โดยได้จัดตั้ง บริษัท ทิสโก้ไฟแนนเชียลกรุ๊ป จำกัด (มหาชน) ซึ่งมีสถานะเป็นบริษัทมหาชนที่ไม่ใช่ธนาคารพาณิชย์เป็นบริษัทแม่ แทนธนาคารทิสโก้ ตามเกณฑ์กำกับดูแลกิจการแบบรวมกลุ่มของธนาคารแห่งประเทศไทย โดยโครงสร้างการถือหุ้นในรูปแบบบริษัทโฮลดิ้งนี้ ส่งผลให้ความเสี่ยงจากการดำเนินธุรกิจมีการกระจายตัวแยกจากกัน ความเสี่ยงซ้ำซ้อนระหว่างธุรกิจหายไป ตลอดจนความเสี่ยงในการดำเนินธุรกิจลดลง นอกจากนี้ยังเอื้อต่อการขยายธุรกิจในอนาคตอันเป็นการเพิ่มมูลค่ากิจการให้แก่ผู้ถือหุ้นในระยะยาว อีกทั้งยังทำให้บริษัทย่อยต่าง ๆ มีความยืดหยุ่นในการสร้างโอกาสในการดำเนินธุรกิจใหม่ เช่น การสร้างพันธมิตรทางธุรกิจและการร่วมธุรกิจ ซึ่งจะช่วยเพิ่มความสามารถในการแข่งขันมากยิ่งขึ้น
การประกอบธุรกิจ

บริษัท ทิสโก้ไฟแนนเชียลกรุ๊ป จำกัด (มหาชน) (“บริษัท”) และบริษัทย่อยแบ่งการดำเนินธุรกิจออกเป็น 2 กลุ่มหลักคือ กลุ่มธุรกิจธนาคารพาณิชย์และสินเชื่อ และกลุ่มธุรกิจหลักทรัพย์
กลุ่มธุรกิจธนาคารพาณิชย์และสินเชื่อ : กลุ่มทิสโก้ประกอบธุรกิจธนาคารพาณิชย์และบริการสินเชื่อภายใต้พระราชบัญญัติสถาบันการเงินและกฎหมายที่เกี่ยวข้อง โดยให้บริการทางการเงินผ่านสำนักงานใหญ่และสาขาของธนาคารทิสโก้ จำกัด (มหาชน) ("ธนาคาร") และบริษัทย่อย ซึ่ง ณ วันที่ 30 มิถุนายน 2566 ธนาคารมีสาขาที่ตั้งอยู่ในกรุงเทพมหานครและภูมิภาคทั้งสิ้น 54 แห่ง และบริษัทย่อย มีสาขาที่ตั้งอยู่ในกรุงเทพมหานครและภูมิภาคทั้งสิ้น 535 แห่ง
กลุ่มธุรกิจตลาดทุน : ให้บริการนายหน้าซื้อขายหลักทรัพย์และบริการจัดการกองทุนภายใต้พระราชบัญญัติหลักทรัพย์ และตลาดหลักทรัพย์
บริษัทในเครือ

บริษัท ทิสโก้ไฟแนนเชียลกรุ๊ป จำกัด (มหาชน) มีโครงสร้างการถือหุ้นในรูปแบบบริษัทโฮลดิ้งมีสถานะเป็นบริษัทแม่ ทำหน้าที่กำหนดนโยบายธุรกิจและกำกับดูแลกิจการของบริษัทในเครือ ภายใต้ “กลุ่มทิสโก้” ซึ่งประกอบด้วย
| --- | --- |
 ลำดับที่:  บริษัท
1: ธนาคารทิสโก้ จำกัด (มหาชน)
2: บริษัทหลักทรัพย์ ทิสโก้ จำกัด
3: บริษัทหลักทรัพย์จัดการกองทุนทิสโก้ จำกัด
4: บริษัท ไฮเวย์ จำกัด
5: บริษัท ทิสโก้ อินชัวรันส์ โซลูชั่น จำกัด
6: บริษัท ทิสโก้ อินฟอร์เมชั่นเทคโลยี จำกัด
7: บริษัท ศูนย์การเรียนรู้ทิสโก้ จำกัด
8: บริษัท ออล-เวย์ส จำกัด
9: บริษัท ทิสโก้ โตเกียว ลีสซิ่ง จำกัด
10: บริษัท เอชทีซี ลีสซิ่ง จำกัด
ผู้ถือหุ้นรายใหญ่

|  ลำดับที่ |  รายชื่อผู้ถือหุ้น |  สัดส่วนการถือหุ้น |
| --- | --- | --- |
| 1 | THAI NVDR COMPANY LIMITED | 10.84% |
| 2 | CDIB & PARTNERS INVESTMENT HOLDING PTE.LTD. | 10.00% |
| 3 | SOUTH EAST ASIA UK (TYPE C) NOMINEES LIMITED | 7.30% |
| 4 | TOKYO CENTURY CORPORATION | 4.93% |
| 5 | STATE STREET BANK AND TRUST COMPANY | 3.90% |
| 6 | STATE STREET EUROPE LIMITED | 3.25% |
| 7 | SOUTH EAST ASIA UK (TYPE A) NOMINEES LIMITED | 1.61% |
| 8 | SOCIAL SECURITY FUND | 1.15% |
| 9 | นายวีรวัฒน์ วลัยเสถียร | 1.07% |
| 10 | BBHISL NOMINEES LIMITED | 0.92% |
คณะกรรมการ บมจ.ทิสโก้ไฟแนนเชียลกรุ๊ป

|  ลำดับ |  ชื่อ-สกุล |  ตำแหน่ง |
| --- | --- | --- |
| 1 | นายปลิว มังกรกนก | ประธานคณะกรรมการ |
| 2 | นายหยุม บ๋า เล | รองประธานกรรมการ, กรรมการสรรหาและพิจารณาค่าตอบแทน |
| 3 | รศ. ดร. อังครัตน์ เพรียบจริยวัฒน์ | กรรมการที่ไม่เป็นผู้บริหาร, ประธานคณะกรรมการกำกับดูแลกิจการ, ประธานคณะกรรมการกำกับความเสี่ยง |
| 4 | นายสถิตย์ อ๋องมณี | กรรมการที่ไม่เป็นผู้บริหาร, ประธานคณะกรรมการสรรหาและพิจารณาค่าตอบแทน |
| 5 | นางสาวเพ็ญจันทร์ จริเกษม | กรรมการอิสระ, ประธานคณะกรรมการตรวจสอบ, กรรมการสรรหาและพิจารณาค่าตอบแทน |
| 6 | นางผ่องเพ็ญ เรืองวีรยุทธ | กรรมการอิสระ, กรรมการตรวจสอบ, กรรมการกำกับดูแลกิจการ |
| 7 | รศ. ดร. ศิลปพร ศรีจั่นเพชร | กรรมการอิสระ, กรรมการตรวจสอบ |
| 8 | นายกนิช บุณยัษฐิติ | กรรมการอิสระ, กรรมการสรรหาและพิจารณาค่าตอบแทน, กรรมการกำกับดูแลกิจการ |
| 9 | รศ. ดร. วรา วราวิทย์ | กรรมการอิสระ, กรรมการกำกับความเสี่ยง |
| 10 | นายชือ-เหา ซุน (โฮเวิร์ด ซุน) | กรรมการ, กรรมการบริหาร |
| 11 | นายซาโตชิ โยชิทาเกะ | กรรมการ, กรรมการบริหาร |
| 12 | นายศักดิ์ชัย พีชะพัฒน์ | กรรมการ, ประธานคณะกรรมการบริหาร, กรรมการกำกับความเสี่ยง |
| 13 | นายเมธา ปิงสุทธิวงศ์ | กรรมการ, กรรมการบริหาร |
| 14 | นายชาตรี จันทรงาม | กรรมการกำกับความเสี่ยง |
(ข้อมูล ณ วันที่ 18 พฤษภาคม 2566)
คณะผู้บริหาร บมจ.ทิสโก้ไฟแนนเชียลกรุ๊ป

|  ลำดับ |  ชื่อ-สกุล |  ตำแหน่ง |
| --- | --- | --- |
| 1 | นายศักดิ์ชัย พีชะพัฒน์ | ประธานเจ้าหน้าที่บริหารกลุ่มทิสโก้ |
| 2 | นายเมธา ปิงสุทธิวงศ์ | กรรมการผู้จัดการใหญ่  และกรรมการอำนวยการ |
| 3 | นายพิธาดา วัชรศิริธรรม | รองกรรมการผู้จัดการใหญ่ |
| 4 | นายไพบูลย์ นลินทรางกูร | รองกรรมการผู้จัดการใหญ่ |
| 5 | นายชาตรี จันทรงาม | รองกรรมการผู้จัดการใหญ่ สายควบคุมการเงินและบริหารความเสี่ยง |
| 6 | นายยุทธพงษ์ ศรีวงศ์จรรยา | ผู้ช่วยกรรมการผู้จัดการใหญ่อาวุโส |
| 7 | นายเดชพินันท์ สุทัศนทรวง | ผู้ช่วยกรรมการผู้จัดการใหญ่อาวุโส |
| 8 | นายรุ่งโรจน์ จรัสวิจิตรกุล | ผู้ช่วยกรรมการผู้จัดการใหญ่อาวุโส |
| 9 | นายพิชา รัตนธรรม | ผู้ช่วยกรรมการผู้จัดการใหญ่อาวุโส |
| 10 | นางสาวภาวิณี องค์วาสิฏฐ์ | ผู้ช่วยกรรมการผู้จัดการใหญ่อาวุโส |
| 11 | นายไพรัช ศรีวิไลฤทธิ์ | เลขานุการบริษัท, ผู้ช่วยกรรมการผู้จัดการใหญ่อาวุโส สำนักกำกับดูแลกิจการ |
| 12 | นางสาววันธนา โชติชัยสถิตย์ | ผู้ช่วยกรรมการผู้จัดการใหญ่อาวุโส สายงานเทคโนโลยีสารสนเทศ |
| 13 | นางสาวรัชฎา พฤกษานุบาล | ผู้ช่วยกรรมการผู้จัดการใหญ่อาวุโส |
| 14 | นายธีรนาถ รุจิเมธาภาส | ผู้ช่วยกรรมการผู้จัดการใหญ่อาวุโส |
(ข้อมูล ณ วันที่ 18 พฤษภาคม 2566)
อารีเพ็ญ อุตรสินธุ์

| อารีเพ็ญ อุตรสินธุ์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 15 สิงหาคม – 8 พฤศจิกายน พ.ศ. 2540
นายกรัฐมนตรี: พลเอกชวลิต ยงใจยุทธ
ก่อนหน้า: จำลอง ครุฑขุนทด
ถัดไป: พล.ต.ต.วุฒิ สุโกศล
 
ข้อมูลส่วนบุคคล
เกิด: 1 กุมภาพันธ์ พ.ศ. 2494 (74 ปี) อำเภอสุไหงปาดี จังหวัดนราธิวาส
ศาสนา: อิสลาม
พรรคการเมือง: ประชาธิปัตย์ (2526—2531)   ประชาชน (2531—2532)   เอกภาพ (2532—2534)   ความหวังใหม่ (2535—2543)   ไทยรักไทย (2544—2549)  พลังประชาชน (2550—2551)   มาตุภูมิ (2551—2555)   เพื่อไทย (2556—2561)   ประชาชาติ (2561—ปัจจุบัน)
คู่สมรส: ฮาลีเมาะ อุตรสินธุ์

นายกองตรี อารีเพ็ญ อุตรสินธุ์ อดีตสมาชิกสภาผู้แทนราษฎร แบบสัดส่วน กลุ่ม 8 สังกัดพรรคมาตุภูมิ อดีตรัฐมนตรีช่วยว่าการกระทรวงศึกษาธิการ อดีตรองเลขาธิการนายกรัฐมนตรี และอดีตรองหัวหน้าพรรคมาตุภูมิ อดีตสมาชิกสภาผู้แทนราษฎรจังหวัดนราธิวาส
ประวัติ

อารีเพ็ญ อุตรสินธุ์ เกิดเมื่อวันที่ 1 กุมภาพันธ์ พ.ศ. 2494 ที่ตำบลปะลุรู อำเภอสุไหงปาดี จังหวัดนราธิวาส เป็นบุตรนายมาตร นางมีเนาะ อุตรสินธุ์ สำเร็จการศึกษาระดับปริญญาตรี สาขานิติศาสตร์ และปริญญาโทสาขาบริหารรัฐกิจ จากมหาวิทยาลัยธรรมศาสตร์ และสำเร็จการศึกษาประกาศนียบัตรชั้นสูง สาขาบริหารงานภาครัฐและกฎหมายมหาชน สถาบันพระปกเกล้า
อารีเพ็ญ สมรสกับนางฮาลีเมาะ อุตรสินธุ์ อดีตสมาชิกวุฒิสภาจังหวัดนราธิวาส
งานการเมือง

อารีเพ็ญ ได้รับการเลือกตั้งเป็นสมาชิกสภาผู้แทนราษฎรครั้งแรกที่จังหวัดนราธิวาส ในการเลือกตั้ง พ.ศ. 2529 และได้รับการเลือกตั้งเป็น ส.ส. จังหวัดนราธิวาสเรื่อยมา จนกระทั่งในการเลือกตั้ง พ.ศ. 2548 จึงย้ายมาลงสมัครรับเลือกตั้งในแบบบัญชีรายชื่อ
เขาเคยเป็นกรรมการบริหารพรรคประชาชน ในปี พ.ศ. 2531
ในปี พ.ศ. 2533 ได้รับแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้ 
อารีเพ็ญ เคยดำรงตำแหน่งทางการเมืองหลายตำแหน่ง อาทิรัฐมนตรีช่วยว่าการกระทรวงศึกษาธิการ (15 สิงหาคม 2540 - 8 พฤศจิกายน 2540) เป็นรองเลขาธิการนายกรัฐมนตรี พ.ศ. 2537 และ พ.ศ. 2547 เป็นเลขานุการรัฐมนตรีว่าการกระทรวงคมนาคม พ.ศ. 2538 และเลขานุการรัฐมนตรีว่าการกระทรวงเกษตรและสหกรณ์ พ.ศ. 2547
ในปี พ.ศ. 2554 ได้รับแต่งตั้งเป็นรองหัวหน้าพรรคมาตุภูมิ และในการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 3 พรรคมาตุภูมิ แต่ก็ไม่ได้รับการเลือกตั้ง และได้ลาออกจากการเป็นสมาชิกพรรคมาตุภูมิ ในเดือนมกราคม พ.ศ. 2555 ต่อมาในปลายปี พ.ศ. 2556 ภายหลังการยุบสภาผู้แทนราษฎร เขาได้ย้ายไปสังกัดพรรคเพื่อไทย
ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ข้อมูลสมาชิกสภาผู้แทนราษฎร ชุดที่ 23 เก็บถาวร 2016-03-05 ที่ เวย์แบ็กแมชชีน
ข้อมูล ส.ส. พรรคมาตุภูมิ[ลิงก์เสีย]
| ด ค กคณะรัฐมนตรีคณะที่ 52 ของไทย |
| --- | --- | --- |
| นายกรัฐมนตรี |  ชวลิต ยงใจยุทธ  |  |
| รองนายกรัฐมนตรี |  สุขวิช รังสิตพล  อำนวย วีรวรรณ  กร ทัพพะรังสี  มนตรี พงษ์พานิช  สมัคร สุนทรเวช  ทักษิณ ชินวัตร  วีรพงษ์ รามางกูร  สุวิทย์ คุณกิตติ  |  |
| สำนักนายกรัฐมนตรี |  โภคิน พลกุล  ชิงชัย มงคลธรรม  ปิยะณัฐ วัชราภรณ์  วีระกร คำประกอบ  สมพงษ์ อมรวิวัฒน์  รักเกียรติ สุขธนะ  เกียรติชัย ชัยเชาวรัตน์  สัมพันธ์ เลิศนุวัฒน์  ภูษณ ปรีย์มาโนช  พิทักษ์ อินทรวิทยนันท์  |  |
| กลาโหม |  ชวลิต ยงใจยุทธ  |  |
| การคลัง |  อำนวย วีรวรรณ  ทนง พิทยะ  โฆสิต ปั้นเปี่ยมรัษฎ์  ธวัชวงศ์ ณ เชียงใหม่  จาตุรนต์ ฉายแสง  ชวรัตน์ ชาญวีรกูล  สุรศักดิ์ นานานุกูล  มารวย ผดุงสิทธิ์  |  |
| การต่างประเทศ |  ประจวบ ไชยสาส์น  พิทักษ์ อินทรวิทยนันท์  ธวัชวงศ์ ณ เชียงใหม่  |  |
| เกษตรและสหกรณ์ |  ชูชีพ หาญสวัสดิ์  กริช กงเพชร  สำเภา ประจวบเหมาะ  ประวัฒน์ อุตตะโมต  ฉัตรชัย เอียสกุล  อุดมศักดิ์ ทั่งทอง  |  |
| คมนาคม |  สุวัจน์ ลิปตพัลลภ  ดิเรก เจริญผล  อร่าม โล่ห์วีระ  สมศักดิ์ เทพสุทิน  พินิจ จารุสมบัติ  สมพงษ์ อมรวิวัฒน์  |  |
| พาณิชย์ |  ณรงค์ชัย อัครเศรณี  สม จาตุศรีพิทักษ์  เฉลิมพล สนิทวงศ์ชัย  สมพร อัศวเหม  วิชัย ชัยจิตวณิชกุล  พจน์ วิเทตยนตรกิจ  |  |
| มหาดไทย |  เสนาะ เทียนทอง  เรืองวิทย์ ลิกค์  เกียรติชัย ชัยเชาวรัตน์  ไพโรจน์ โล่ห์สุนทร  ชัยภักดิ์ ศิริวัฒน์  เฉลิม อยู่บำรุง  ลิขิต ธีรเวคิน  |  |
| ยุติธรรม |  สุวิทย์ คุณกิตติ  |  |
| แรงงานและสวัสดิการสังคม |  ฉัตรชัย เอียสกุล  มนตรี ด่านไพบูลย์  พูนสวัสดิ์ มูลศาสตรสาทร  เอกพร รักความสุข  ทศพร มูลศาสตรสาทร  |  |
| วิทยาศาสตร์ เทคโนโลยีและสิ่งแวดล้อม |  ยิ่งพันธ์ มนะสิการ  อดิศร เพียงเกษ  |  |
| ศึกษาธิการ |  สุขวิช รังสิตพล  ชิงชัย มงคลธรรม  สังข์ทอง ศรีธเรศ  สุรพร ดนัยตั้งตระกูล  จำลอง ครุฑขุนทด  อารีเพ็ญ อุตรสินธุ์  วุฒิ สุโกศล  พจน์ สะเพียรชัย  |  |
| สาธารณสุข |  มนตรี พงษ์พานิช  สมศักดิ์ เทพสุทิน  สรอรรถ กลิ่นประทุม  สุนทร วิลาวัลย์  สมชาย เบญจรงคกุล  |  |
| อุตสาหกรรม |  กร ทัพพะรังสี  สมาน ภุมมะกาญจนะ  สมภพ อมาตยกุล  ปรีชา เลาหพงศ์ชนะ  |  |
| ทบวงมหาวิทยาลัย |  มนตรี ด่านไพบูลย์  ฉัตรชัย เอียสกุล  นงเยาว์ ชัยเสรี  |  |
| โฆษกประจำสำนักนายกรัฐมนตรี |  วราเทพ รัตนากร  สุนัย จุลพงศธร  อำนาจ ชนะวงศ์  กนลา ขันทปราบ  |  |
 พ้นจากตำแหน่ง  รัฐมนตรีช่วยว่าการ 
| ด ค กพรรคมาตุภูมิ |
| --- | --- | --- |
| หัวหน้าพรรค |  วิวัฒน์ ประวีณวรกุล  สนธิ บุญยรัตกลิน  |  |
| เลขาธิการพรรค |  ณัฐรดา แย้มฉายา  มั่น พัธโนทัย  อุดมศักดิ์ ศรีสุทิวา  |  |
| แกนนำพรรค |  เด่น โต๊ะมีนา  อารีเพ็ญ อุตรสินธุ์  มุข สุไลมาน  |  |
ญดา สุวรรณปัฏนะ

| ญดา สุวรรณปัฏนะ |
| --- | --- |
เกิด: 24 ธันวาคม พ.ศ. 2538 (29 ปี) จังหวัดขอนแก่น ประเทศไทย
ส่วนสูง: 161 เซนติเมตร (5 ฟุต 3 1⁄2 นิ้ว)
การศึกษา: มหาวิทยาลัยศรีนครินทรวิโรฒ มหาวิทยาลัยธรรมศาสตร์
คู่รัก: ณวัสน์ ภู่พันธัชสีห์
อาชีพ:  นักแสดง  นางแบบ 
ปีที่แสดง: พ.ศ. 2556–ปัจจุบัน
สังกัด: ช่อง 7 (2557–2564) ช่องวัน 31 (2564–ปัจจุบัน)
ญดา สุวรรณปัฏนะ (เกิด 24 ธันวาคม พ.ศ. 2538) ชื่อเล่น คุกกี้ ​เป็นนักแสดงและนางแบบชาวไทย อดีตสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงสังกัดช่องวัน 31​ มีผลงานเป็นที่รู้จักจากละครเรื่อง ข้าวเหนียวทองคำ​ และละครเรื่อง ​เรือนการเวก​​
ประวัติ

ญดา สุวรรณปัฏนะ ชื่อเล่น คุกกี้ เป็นนักแสดงชาวไทย เกิดที่จังหวัดขอนแก่น เมื่อวันที่ 24 ธันวาคม พ.ศ. 2538สำเร็จการศึกษาระดับมัธยมศึกษาจาก โรงเรียนสาธิตมหาวิทยาลัยขอนแก่น สำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ (เกียรตินิยมอันดับที่ 2)​ ในปี พ.ศ. 2561 และสำเร็จ​การศึกษา​ระดับ​ปริญญาโท สาขาธุรกิจอสังหาริทรัพย์ คณะพาณิชยศาสตร์และการบัญชี มหาวิทยาลัยธรรมศาสตร์ ปี พ.ศ. 2567
ปัจจุบัน​คุกกี้เป็นนักแสดงสังกัดช่องวัน 31 และมีความสนใจในด้านกีฬาเอ็กซ์ตรีม ทั้งการวิ่ง ปั่นจักรยาน และว่ายน้ำ โดยในปี 2565 ได้เข้าร่วมการแข่งขันไตรกีฬาในงาน Pattana Triathlon เป็นครั้งแรก ในปี 2566 สามารถวิ่งจบ Full Marathon แรกในรายการ Fuji Marathon ได้สำเร็จ และในเดือนกันยายน ปี 2567 คุกกี้ได้เข้าร่วมรายการ Berlin Marathon 2024 และจบ World Major Marathon รายการแรกได้สำเร็จ
ประวัติ > ชีวิตส่วนตัว

กำลังคบหาดูใจกับ  ภณ​ ณวัสน์ ภู่พันธัชสีห์ นักแสดงสังกัดช่อง 3 เอชดี ได้ฉายาว่า คู่รักนักวิ่ง  เนื่องจากชื่นชอบการออกกำลังกาย การวิ่ง ปั่นจักรยานเหมือนกัน